
Súd: Spisová značka: Identifikačné číslo súdneho spisu: Dátum vydania rozhodnutia: Meno a priezvisko sudcu, VSÚ: ECLI:
Okresný súd Spišská Nová Ves 4P/4/2025 7625200082 29. 05. 2025 JUDr. Miroslav Juričko ECLI:SK:OSSN:2025:7625200082.5
Rozsudok bez odôvodnenia Okresný súd Spišská Nová Ves, sudcom JUDr. Miroslavom Juričkom, v právnej veci maloletých detí A. B., nar. XX.XX.XXXX a C. B., nar. XX.XX.XXXX, obe bytom u matky, deti rodičov: matky D. B., nar. XX.XX.XXXX, t.č. bytom E. XX, F. G. B., právne zastúpenej advokátskou kanceláriou AK Berčo s.r.o., so sídlom H. I. XX, F. G. B. a otca H. B., nar. XX.XX.XXXX, trvale bytom J. XXX/XX, F., právne zastúpeného JUDr. Tomáš Tauber, advokátska kancelária so sídlom Stará cesta 3139/6, Spišská Nová Ves, o návrhu otca na zmenu úpravy styku s maloletými deťmi takto rozhodol: I. Súd schvaľuje rodičovskú dohodu o úprave styku otca s mal. C. B., nar. XX.XX.XXXX a mal. A. B., nar. XX.XX.XXXX v tomto znení: Otec je oprávnený stretávať sa s mal. A. a mal. C.: - každý nepárny víkend od soboty od 9.00 hod., kedy si otec vyzdvihne deti v domácnosti matky do nedele do 18.00 hod., kedy otec deti odovzdá matke v mieste jej bydliska, - každý rok 25.12. od 9.00 hod., kedy si otec vyzdvihne deti v domácnosti matky do 26.12. do 18.00 hod., kedy otec deti odovzdá matke v mieste jej bydliska, - každý rok vo februári od 01.02. od 10.00 hod., kedy si otec vyzdvihne deti v domácnosti matky do 10.02. do 18.00 hod., kedy otec deti odovzdá matke v mieste jej bydliska, - počas letných prázdnin každý rok od 01.07. od 10.00 hod., kedy si otec vyzdvihne deti v domácnosti matky do 10.07. do 18.00 hod., kedy otec deti odovzdá matke v mieste jej bydliska. Matka je povinná maloleté deti na styk s otcom riadne pripraviť. Otec je oprávnený realizovať aj telefonický kontakt s maloletou C. a maloletou A., a to každý utorok a štvrtok v čase od 15.00 hod. do 17.00 hod. Matka je povinná maloleté deti na styk s otcom riadne pripraviť a umožniť otcovi zrealizovať telefonický kontakt. II. Týmto sa mení rozsudok Okresného súdu Spišská Nová Ves č. k. 14P/75/2024-59 zo dňa 12.09.2024 o úprave styku otca s maloletou C. a maloletou A.. III. Žiaden z účastníkov nemá nárok na náhradu trov konania. Poučenie: Rozsudok neobsahuje odôvodnenie, nakoľko bol vyhlásený na pojednávaní za prítomnosti všetkých účastníkov konania a títo sa odvolania vzdali (§ 221 písm. a/ Civilného sporového poriadku s poukazom
na § 2 ods. 1 Civilného mimosporového poriadku), resp. právo podať odvolanie im zákon nepriznáva (§ 122 Civilného mimosporového poriadku). Proti tomuto rozsudku odvolanie nie je prípustné, nakoľko bolo vyhlásené na pojednávaní a všetci účastníci sa vzdali práva na podanie odvolania. Ak povinný dobrovoľne nesplní, čo mu ukladá vykonateľné rozhodnutie, oprávnený môže podať návrh na vykonanie exekúcie podľa osobitného zákona; ak ide o rozhodnutie, ktorým bola upravená starostlivosť o maloletého, styk s maloletým alebo iná ako peňažná povinnosť vo vzťahu k maloletému, oprávnený môže podať návrh na súdny výkon rozhodnutia.

